CELEX: 62021CN0563
Language: lv
Date: 2021-09-14 00:00:00
Title: Lieta C-563/21: Lūgums sniegt prejudiciālu nolēmumu, ko 2021. gada 14. septembrī iesniedza Rechtbank Amsterdam (Nīderlande) – Eiropas apcietināšanas orderis izsniegts attiecībā uz Y; otra lietas dalībniece: Openbaar Ministerie

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/20
            
         
      Lūgums sniegt prejudiciālu nolēmumu, ko 2021. gada 14. septembrī iesniedza Rechtbank Amsterdam (Nīderlande) – Eiropas apcietināšanas orderis izsniegts attiecībā uz Y; otra lietas dalībniece: Openbaar
         Ministerie
      
      (Lieta C-563/21)
      (2022/C 2/24)
      Tiesvedības valoda – holandiešu
      
         Iesniedzējtiesa
      
      
         Rechtbank Amsterdam
      
      
         Pamatlietas puses
      
      
         Eiropas apcietināšanas orderis izsniegts attiecībā uz: Y
      
         Otra lietas dalībniece: Openbaar Ministerie
      
      
         Prejudiciālie jautājumi
      
      
                  1)
               
               
                  Vai ir jāpiemēro kritērijs, kas ir noteikts 2018. gada 25. jūlija spriedumā lietā Minister for Justice and Equality (Tiesu sistēmas nepilnības) (1) un apstiprināts ar 2020. gada 17. decembra spriedumu lietā Openbaar Ministerie (Izsniegšanas tiesu iestādes neatkarība) (2), ja pastāv reāls risks, ka attiecīgās personas lieta tiks izskatīta tiesā, kura nav noteikta tiesību aktos?
               
            
                  2)
               
               
                  Vai ir jāpiemēro kritērijs, kas ir noteikts 2018. gada 25. jūlija spriedumā lietā Minister for Justice and Equality (Tiesu sistēmas nepilnības) un apstiprināts ar 2020. gada 17. decembra spriedumu lietā Openbaar Ministerie (Izsniegšanas tiesu iestādes neatkarība), ja pieprasītā persona, kas vēlas apstrīdēt tās nodošanu, nevar atbilst šim kritērijam, jo patlaban nav iespējams noteikt, kāds būs sastāvs tiesai, kas izskatīs tās lietu, ņemot vērā patvaļīgo lietu piešķiršanas kārtību?
               
            
                  3)
               
               
                  Vai efektīvas tiesību aizsardzības neesamība, lai apstrīdētu tiesnešu iecelšanas Polijā spēkā esamību apstākļos, kad šķiet, ka pieprasītā persona patlaban nevar pierādīt, ka tiesas, kurās tiks skatīta tās lieta, sastāvēs no tiesnešiem, kuri nav pienācīgi iecelti, ir tiesību uz lietas taisnīgu izskatīšanu būtības pārkāpums, kas ietver izpildes dalībvalsts pienākumu atteikt pieprasītās personas nodošanu?
               
            
         (1)  C-216/18 PPU, EU:C:2018:586
      
         (2)  C-354/20 PPU un C-412/20 PPU, EU:C:2020:1033